Tage Danielsson

**Tage Ivar Roland Danielsson** (1928–1985) var en svensk forfatter, poet, manusforfatter, filmregissør, skuespiller og komiker.

## Biografi
Som barn tilbrakte Danielsson mye tid i folkeparken i Linköping; hans mor Elsa jobbet i folkeparkens kiosk, og hans far Ivar var bussjåfør på en bussrute som kjørte til og fra folkeparken. Fra han var åtte år gammel til han tok artium jobbet Tage i folkeparken ved siden av skolen; han hadde vaskejobber og solgte godteri og billetter. I folkeparken fikk Tage også sin første kontakt med teater, da det ble spilt alt fra revyer til mer seriøse dramaer med datidens store skuespillere. 

Inspirert av dette spilte barna selv teater på et område kalt *Lektorshagen*. Tage Danielsson var imidlertid for sjenert til å stå på scenen, og de første årene bestod hans medvirkning i at han heiste sceneteppet opp og ned, og skrev programheftet til forestillingene. Han var skoleflink, og Tages lærere overtalte foreldrene til å la ham fortsette på gymnaset etter at han var ferdig med den obligatoriske skolegangen. I 1948 tok han artium ved Katedralskolan i Linköping med toppkarakterer i alt utenom idrett. Etter eksamen artium begynte Danielsson i 1949 å studere ved Uppsala universitet.

Etter studietiden begynte Danielsson å arbeide i Sveriges Radio, der han i 1954 sendte sitt første program med navnet *Andersson i nedan*, som var et slags radiokåseri der en person på månen pratet med en mann på jorden. I 1959 ble han radioens underholdningssjef og var mannen bak opprettelsen av programmet *[[Sommar (radioprogram)|Sommar]]*, som ennå i dag sendes hver sommer. Mens han var ansatt i Sveriges Radio ble han kjent med Hans Alfredson. Med årene ble de to kjent som duoen *[[Hasse og Tage|Hasseåtage]]*, og dominerte totalt den svenske underholdningsbransjen på 1960- og 1970-tallet. Sammen etablerte de også kompaniskapet AB Svenska Ord. 

Danielsson og Alfredsson satte opp en rekke revyer, deriblant *[[Gula Hund]]* i 1964 og *[[Svea Hund på Göta Lejon|Svea Hund]]* i 1976; de laget flere filmer, eksempelvis *[[Att angöra en brygga]]* (1965) og *[[Picassos äventyr]]* i (1978). Deres siste felles produksjon var revylystspillet *[[Fröken Fleggmans mustasch]]*, som hadde premiere i 1982.

Like etter at Danielsson medvirket under humanistdygnet i Linköping i 1985, døde han av malignt melanom. Gravstedet hans ligger på Lidingö kyrkogård.

## Tage Danielsson-prisen
Linköpings kommune har innstiftet en pris til Tage Danielssons minne, som deles ut annethvert år. Fødebyen hans har også hedret ham med en statue.

## Produksjon (utvalg)
### Bibliografi
* 1963: *Tage Danielssons Bok*
* 1964: *Sagor för barn över 18 år* – samlingen omfatter historien *Sagan om Karl-Bertil Jonssons julafton*, som også foreligger som tegnefilmen *[[Karl-Bertil Jonssons jul]]*, en kortfilm som vises hver julaften i SVT, med Tage Danielssons fortellerstemme.
* 1965: *Tage Danielssons Postilla*
* 1966: *Grallimmatik*
* 1967: *Å, vilken härlig fred!* – sammen med Hans Alfredson
* 1967: *Tage Danielssons Samlede dikt 1967 – 1967*
* 1968: *En soffliggares dagbok. 1-15 september 1968*
* 1968: *Mannen som slutade röka*
* 1969: *Herkules Jonsson och de makalösa mellandagarna*
* 1970: *Tage Danielssons Typer*
* 1974: *Tage Danielssons Tankar från roten* – dagsvers fra avisen *[[Arbetaren]]*
* 1975: *Tage Danielssons Bokbok* – utvalg fra seks bøker
* 1976: *Tage Danielssons Tanke från roten*
* 1977: *Tage Danielssons Rotbok*
* 1978: *Tage Danielssons Mytologi*
* 1980: *Texten till Animalen* *: En musikalsk fabel*
* 1980: *Samlade tankar om kärnkraft*
* 1984: *Tage Danielssons Paket*
* 1984: *När Ronja Rövardotter blev film* – med illustrasjoner av Denise Grünstein, Joakim Strömholm og Per Åhlin
* 1985: *Tage Danielssons Samlade tankar från roten*
* 1986: *Svenska Ord i toner* – sammen med Hans Alfredson

### Filmografi

#### Som regissør
* 1964: *[[Pus ta mig]]* (Svenska bilder)
* 1965: *[[Att angöra en brygga]]*
* 1971: *Äppelkriget* – norsk tittel: *[[Eplekrigen]]* 
* 1972: *[[Mannen som slutade röka]]*
* 1975: *[[Slipp fangene fri – det er vår!]]*
* 1978: *[[Picassos äventyr]]*
* 1979: *[[Animalen]]* (musikalfilm)
* 1981: *[[Sopor]]*
* 1984: ''Ronja Røverdatter''

#### Som skuespiller
* 1964: *[[Pus ta mig]]* (Svenska bilder)
* 1965: *[[Att angöra en brygga]]*
* 1967: *[[Skrållan, Ruskprick och Knorrhane]]*
* 1968: *[[I huvudet på en gammal gubbe]]*
* 1971: *Äppelkriget* – norsk tittel: *[[Eplekrigen]]* 
* 1975: *[[Slipp fangene fri – det er vår!]]*
* 1975: *[[Ägget är löst]]*
* 1978: *[[Picassos äventyr]]*
* 1981: *[[Sopor]]*
* 1983: *[[P&B]]*
* 1985: *[[Falsk som vatten]]*

## Bøker om Tage Danielsson
* 1994 – *Hasse och Tage och deras Svenska ord* av Göran Tunström. Ica
* 2005 – *Hasse & Tage Svenska Ord & Co Saga & Sanning* av Staffan Schöier og Stefan Wermelin. Bonnier.
* 2008 – *Tage Danielssons tid* av Klas Gustafson. Wahlström & Widstrand

## Priser og utmerkelser
* 1968 – Karl Gerhards Hederspris (sammen med Hans Alfredson)
* 1969 – Gustaf Fröding-stipendiet
* 1972 – Evert Taube-stipendiet (sammen med Hans Alfredson)
* 1980 – Æresdoktor i filosofi ved Linköpings universitet
* 1981 – Litteris et Artibus

## Referanser


## Eksterne lenker
*